# אלי אוחנה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אלי אוחנה
מידע אישי
תאריך לידה | 1 בפברואר 1964
גובה | {{{גובה}}}
תפקיד | חלוץ, כיום מאמן
מועדונים מקצועיים
| בית"ר ירושלים, מכלן, בראגה |
נבחרת לאומית
| נבחרת ישראל בכדורגל (פרש) |

אלי אוחנה (נולד 1964) שחקן כדורגל, מגדולי שחקני מדינת ישראל, וכיום מאמן.

את הקריירה המקצועית שלו החל בקבוצת הילדים של בית"ר ירושלים בגיל 11. הוא התבלט בכשרונו כחלוץ מחונן וכובש שערים והועלה מהר מאוד לקבוצת הבוגרים. גם שם הפגין וירטואוזיות וכושר כיבוש לצד יכולת ביטוי וחוצפה אשר הפכה אותו לכוכב תקשורת ואליל הבנות. בשנות ה-80, יחדיו עם אורי מלמליאן, כוכב אחר של הקבוצה, היה אוחנה שותף לזכייה של בית"ר ירושלים באליפות אחת, ובשני גביעי מדינה.

גם בנבחרת ישראל זרח כוכבו של אוחנה. בפרט ייזכר לטובה שערו הקלאסי מול נבחרת אוסטרליה ב-1989, בעת שחלף על פני שני מגינים, עקף גם את השוער ובקור רוח גלגל פנימה לרשת.

בגיל 23 ניסה את מזלו באירופה. הוא חתם בקבוצת מכלן מבלגיה והוביל אותה להישגים מרשימים: זכייה בגביע אירופה למחזיקות גביע ב-1988, לאחר שכבש בחצי הגמר ובישל את שער הנצחון במשחק הגמר - מול קבוצת אייאקס אמסטרדם מהולנד. כמו כן זכה אוחנה בתואר היוקרתי "כדורגלן השנה הצעיר באירופה", תואר בו זכו במרוצת השנים שחקנים מפורסמים כמו רוברטו באג'יו ,ווין רוני וליאונל מסי. אוחנה גם הוזמן לשחק במדי נבחרת "שאר העולם" במשחק ראווה.

למרות ההצלחה היחסית באירופה , חזר אוחנה לארץ לאחר ארבע שנים והרפתקאה קצרה בבראגה הפורטוגלית, וחתם מחדש בקבוצת האם שלו, ששיחקה אז בליגה הארצית (בעבר הליגה השניה). הוא העלה אותה ליגה, והוביל אותה לזכייה בשלוש אליפויות: ב-1993 (עונה לאחר שהעלה אותה ליגה), 1997 (בה זכה ככדורגלן העונה בפעם השניה) וב-1998. בעקבות פציעתו בשנת 1997, פרש מהמשחק והתמנה לעוזר מאמן בית"ר וב-1999 למאמן הראשי. לאחר עונה אחת בלבד עזב לקבוצת בני יהודה אותה הוריד לליגה הלאומית. לאחר שעזר לה לעלות ליגה בחזרה לליגת העל, שב וקיבל את שרביט המאמן בבית"ר ירושלים, ואותה הצעיד להופעה בזירה האירופית בפעם הראשונה מאז עשה זאת בשנת 2000. במשך הקדנציה השנייה שלו בבית"ר ירושלים עורר אלי סערה כאשר עשה תנועה מגונה לאוהדיה המתפרעים של בני יהודה תל אביב ובעקבות כך ספג קנס כבד. אוחנה אמר באותו הזמן שהוא אינו מתחרט על דבר אך כיום כתב אוחנה בטורו באתר האינטרנט ONE שהוא מתחרט על המעשה.

בקיץ 2005 נרכשה קבוצת בית"ר י-ם על ידי המליארדר היהודי-רוסי ארקדי גאידמק, כתוצאה מכך חל פיחות במעמדו של אוחנה בקבוצה, עד שב-10 בספטמבר (בעקבות ראיון למוסף "7 ימים" בו אמר גאידמק על אוחנה כי הוא "לא מנהיג" וכי לא יתן לו להמשיך בקבוצה למשך זמן) הודיע אוחנה על התפטרותו מאימון הקבוצה. במסיבת העיתונאים בה הודיע על התפטרותו אמר אוחנה כי "בית"ר י-ם היא הקבוצה שלי ותישאר שלי לנצח". לאחר כחודשיים מהתפטרותו, הצטרף אוחנה לצוות הפרשנים של ערוץ 10 בתוכנית סיכום המחזור "דאבל-פס". ב-29 בינואר 2006 הוא חזר לאמן כשחתם לעונה וחצי בהפועל כפר סבא מהתחתית, במצב של סיכוי כמעט קלוש להשאר בליגת העל. שורה של נצחונות (יחד עם הפסדים רבים של היריבה לתחתית, הפועל נצרת-עילית) השאירה במחזור האחרון את הקבוצה בליגת העל, ואלי אוחנה נבחר ל"מאמן העונה" בתום העונה.

## [עריכה] קריירה כשחקן

(1980-1987) שיחק בבית"ר ירושלים והגיע איתה להישגים של אליפות אחת ושני גביעי מדינה.

(1988-1991) שיחק תקופה של כ-3 שנים במכלן הבלגית ושנה בבראגה הפורטוגלית.

(1991-1998) חזר לקבוצת האם שלו, בית"ר ירושלים (ששיחקה בעונת 1991/2 בליגה הארצית), הוביל את הקבוצה לאליפות השנייה שלה בעונת 1992/3 והיה שותף בזכייתה של בית"ר ירושלים בשתי אליפויות רצופות בעונות 1996/7 ו-1997/8.

## [עריכה] הישגים

כבש 142 שערים בליגה הראשונה בישראל (ליגת העל,לשעבר הליגה הלאומית. ללא השערים שכבש בעונתו היחידה בליגה הארצית בעונת 1991/2).

שיחק בנבחרת ישראל(50 הופעות ו-17 שערים).

זכה בתואר "כדורגלן השנה הצעיר באירופה".

השתתף במשחק ראווה של נבחרת "שאר העולם".

הפך למאמן של הקבוצות בית"ר ירושלים, בני-יהודה, מכבי פ"ת, והפועל כפר סבא.

הצליח להשאיר את הפועל כפר סבא בליגת העל (עונת 2005/2006) אחרי נצחונות מרשימים.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99_%D7%90%D7%95%D7%97%D7%A0%D7%94.html

קטגוריות: כדורגלנים ישראלים באירופה | כדורגלני בית"ר ירושלים | כדורגלנים ישראלים | מאמני כדורגל ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English